3. a in 3. b: ANGLEŠČINA

Pozdravljeni tretješolci!

Pa je prišel čas, da vaše govorne nastope tudi predstavite.

Ena šolska ura je še namenjena utrjevanju. Torej ponovi svoje besedilo, če veš, da potrebuješ še vaje. Druga ura pa je predvidena za predstavitev.

**Kako bo potekala predstavitev?**

Ko boš pripravljen, vzemi plakat in ga postavi na izbrano mesto. Stopi k plakatu in se pripravi na pripovedovanje. Nekdo od družinskih članov, naj te posname, kako pripoveduješ ob plakatu.

Videoposnetek mi pošlji na moj e-mail naslov: [nena.petric@os-sturje.si](mailto:nena.petric@os-sturje.si). Videoposnetek pričakujem najkasneje do petka, 15. 5. 2020. Če bi prišlo do težav pri snemanju in pošiljanju posnetka, mi to sporočite in bomo skupaj poiskali ustrezno rešitev.

Ko dobim posnetek, ti sporočim oceno. To bo naša zadnja ocena v tem šolskem letu.

Pri oceni bom upoštevala:

* ali si uporabil ustrezno besedišče,
* ali si govoril v celih povedih in nisi samo našteval,
* ali si imel najmanj 10 povedi,
* ali si pripovedoval čimbolj tekoče,
* ali si izdelal plakat.

Se že veselim vaših predstavitev.

BYE – BYE

Nena Petrič